Nell Gallowsová ako jediná pred dvoma rokmi prežila útok na elitnú jednotku „temných síl“ s názvom Riøt. Odvtedy vie, že smrť si nevyberá a že v temnote prežijú len tí, ktorí sa jej naučia pozerať do očí. Keď ju pridelia k jednotke Malum, tímu posielanému tam, kam sa iní neodvážia vkročiť, nie je to pre ňu žiadne prekvapenie. Až na jeden detail: Malum viní Riøt zo smrti svojho člena. A Nell je zrazu nechcený terč.Na ceste do Kalifornie, smerom k misii, z ktorej sa možno nevráti, spraví Nell posledné impulzívne rozhodnutie – strávi noc s neznámym mužom, ktorého spoznala v lietadle.Netušila však, že ten cudzinec je nielen členom jej nového tímu… ale aj jej priamym nadriadeným. Tým najnebezpečnejším mužom, akého kedy stretla. Bones je stelesnené peklo, krutý a neľútostný, ale predovšetkým ju nenávidí od prvej sekundy. A Nell vie, že v tejto hre na prežitie je jej najväčším nepriateľom práve on.Napriek tomu, že jej Bones posúva bod zlomu až na hranicu znesiteľnosti, niekedy je ťažké uniknúť svojmu srdcu. Keď sa ich misia zmení na boj o život a evakuácia zlyhá, zostanú v pekle len oni dvaja a tam, kde neexistuje nádej, im neostáva nič iné, ako čeliť krutej pravde.